Luettelo televisiosarjan The Mandalorian jaksoista
Jaksot > Ensimmäinen tuotantokausi (2019)

| № (sarja) | № (kausi) | Nimi | Ohjaus | Käsikirjoitus | Alkup>  julkaisu | Suomen julkaisu |
| --- | --- | --- | --- | --- | --- | --- |
| 1 | 1 | (engl. Chapter 1: The Mandalorian) | Dave Filoni | Jon Favreau | 2019-11-1212. marraskuuta 2019 | 2020-9-1313. syyskuuta 2020 |
Viisi vuotta Galaktisen Imperiumin romahtamisen jälkeen, mandalorialainen palkkionmetsästäjä, jota kutsutaan vain ”Mandalorialaiseksi” tai ”Mandoksi”, toimittaa etsintäkuulutettuja henkilöitä Greef Kargalle, planeetta Nevarrolla toimivalle Palkkionmetsästäjien killan agentille. Mandalorialainen pyytää usein maksuna beskar-metallia, jolla hänen ja muiden mandalorialaisten muodostamaa ”Heimoa” johtava ”Aseseppä” päivittää hänen haarniskaansa. Eräänä päivänä Karga kertoo asiakkaasta, joka työskentelee Imperiumin jäänteille. ”Asiakas” pyytää Mandalorialaista noutamaan aavikkoplaneetalta Arvala-7 tuntemattoman 50-vuotiaan kohteen, hänen kollegansa tohtori Pershingin toivoessa, että kohde tuotaisiin elävänä. Käytyään vielä Asesepän luona päivittämässä olkasuojansa ja saavuttuaan Arvala-7:ään, Mandalorilainen tapaa ugnaught-rotuun kuuluvan kasteviljelijän nimeltä Kuiil, joka antaa hänelle ratsuksi yhden blurrg-liskon ja opastaa hänet kohteen olinpaikkaan. Mandalorialainen tapaa samaa kohdetta etsivän palkkionmetsästäjädroidi IG-11:n ja päätyy vastahakoisesti yhteistyöhön tämän kanssa puolustautuakseen nikto-palkkasotureilta. He saavat selville, että kohde onkin hitaasti ikääntyvää lajia oleva lapsi. IG-11 oli saanut käskyn tappaa ”Lapsen”, mutta Mandalorialainen haluaa toimittaa Lapsen elävänä ja ampuu IG-11:n. 
| 2 | 2 | (engl. Chapter 2: The Child) | Rick Famuyiwa | Jon Favreau | 2019-11-1515. marraskuuta 2019 | 2020-9-1515. syyskuuta 2020 |
Mandalorialainen suuntaa takaisin alukselleen Razor Crestille Lapsi mukanaan ja pysäyttää matkalla joukon kilpailevia palkkionmetsästäjiä. Mutta sitten jawat varastavat Razor Crestin osia ja Mandalorialainen epäonnistuu yrityksessä päästä näiden hiekkakulkijaan. Mandalorialainen lähtee pyytämään Kuiilin apua jawojen löytämiseksi, jotta he voisivat neuvotella näiden kanssa osien takaisin saamiseksi. Mandalorialainen kieltäytyy luopumasta haarniskastaan tai Lapsesta, joten jawat pyytävät häntä tuomaan heille mutasarven munan. Mandalorialainen löytää mutasarven, joka hyökkää hänen kimppuunsa ja vahingoittaa hänen haarniskaansa. Mutta sitten Lapsi käyttää Voimaa ja levitoi mutasarven ilmaan, antaen Mandalorialaiselle tilaisuuden tappaa se. Mandalorialainen vie munan jawoille, jotka syövät sen sisällön, ja korjaa Razor Crestin Kuiilin avustuksella. Ennen lähtöään Arvala-7:ltä Mandalorialainen tarjoaa Kuiilille paikkaa aluksensa miehistössä, mutta Kuiil kieltäytyy kohteliaasti. 
| 3 | 3 | (engl. Chapter 3: The Sin) | Deborah Chow | Jon Favreau | 2019-11-2222. marraskuuta 2019 | 2020-9-1818. syyskuuta 2020 |
Mandalorialainen palaa Nevarroon ja luovuttaa Lapsen Asiakkaalle ja tohtori Pershingille, saaden palkkioksi 20 beskar-harkkoa. Vastoin Palkkionmetsästäjien killan sääntöjä, häntä huolestutti mitä Asiakas aikoi tehdä Lapselle, mutta Asiakas ei suostu kertomaan mitään. Mandalorialainen vie saamansa harkot Asesepälle hankkiakseen toisen olkasuojan, uuden kyrassin, sekä uusia aseita. Mutta eräs toinen mandalorialainen, Paz Vizsla, ei pitänyt piilekselemisestä muulta maailmalta tai siitä, että yksi heistä oli ottanut toimeksiannon Imperiumin jäänteiltä, koska juuri Imperiumi oli aikoinaan määrännyt Mandaloren ”suuren puhdistuksen”. Aluksi Mandalorialainen käy pyytämässä Kargalta uusia töitä ja Karga neuvoo häntä unohtamaan Lapsen. Mutta koska Mandalorialainen menetti aikoinaan omat vanhempansa Kloonisodissa, hän päättää palata Asiakkaan laitokselle pelastamaan Lapsen, tappaen useita iskusotilaita mutta säästäen Pershingin hengen. Karga ja muut palkkionmetsästäjät vaativat, että Lapsi palautetaan Asiakkaalle, mutta sitten Vizsla ja joukko muita Heimon mandalorialaisia saapuvat ja viivyttävät palkkionmetsästäjiä antaakseen Mandalorialaiselle ja Lapselle aikaa paeta. 
| 4 | 4 | (engl. Chapter 4: Sanctuary) | Bryce Dallas Howard | Jon Favreau | 2019-11-2929. marraskuuta 2019 | 2020-9-2525. syyskuuta 2020 |
Mandalorialainen saapuu metsäplaneetta Sorganille, missä hän kohtaa Cara Dunen, Kapinaliiton entisen sotilaan, joka oli eronnut sotimisen vaihduttua rauhanturvaamiseen. Kaksi kalastajaa, Caben ja Stoke, pyytävät Mandalorialaista auttamaan kyläänsä uhkaavien klatoonialaisten ryöstäjien pysäyttämisessä. Mandalorialainen pyytää vastapalveluksena majapaikkaa itselleen ja Lapselle, ja ottaa heiltä vastaan myös rahaa värvätäkseen niillä Dunen avukseen. Leskeksi jäänyt äiti, Omera, majoittaa heidät kotiinsa ja Mandalorialainen kertoo hänelle, ettei ole koskaan saanut poistaa kypäräänsä muiden elävien olentojen ollessa läsnä, sen jälkeen kun hänet oli adoptoitu mandalorialaisiin. Paljastuu, että ryöstäjillä on hallussaan Imperiumin hylätty AT-ST -kävelijä, mutta kyläläiset eivät suostu hylkäämään kyläänsä, joten Mandalorialainen ja Dune opettavat heitä taistelemaan. Illalla kaksikko hyökkää ryöstäjien leiriin, tuhoavat sen ja yrittävät houkutella AT-ST:n kylään rakennettuun vesiansaan. Aluksi ansa ei näytä toimivan, mutta lopulta Mandalorialainen saa AT-ST:n tuhottua. Viikkoja myöhemmin Mandalorialainen aikoo jättää Lapsen Sorganille, mutta Dunen löydettyä ja ammuttua Lasta jahdanneen palkkionmetsästäjän, Mandalorialainen päättää Lapsen ja kylän suojelemiseksi lähteä ja ottaa Lapsen mukaansa. 
| 5 | 5 | (engl. Chapter 5: The Gunslinger) | Dave Filoni | Dave Filoni | 2019-12-66. joulukuuta 2019 | 2020-10-22. lokakuuta 2020 |
Mandalorialainen voittaa tulitaisteluun häntä jahtaavaa palkkionmetsästäjä Riot Maria vastaan, mutta samalla Razor Crest vahingoittuu. Mandalorialainen laskeutuu Mos Eisleyyn, Tatooinelle, ja jättää sekä Razor Crestin että Lapsen mekaanikko Peli Motton huostaan. Etsissään Chalmunin kantiinassa töitä korjausten maksamiseen, hän tapaa Toro Calicanin, joka pyrkii Palkkionmetsästäjien killan jäseneksi ja pyytää hänen apuaan napatakseen kokeneen salamurhaajan, Fennec Shandin. Ylitettyään Dyynimeren vanhoilla kiitureilla, he neuvottelevat Tuskenin ratsastajilta luvan kulkea näiden mailla. Lopulta he löytävät kasteselän ja kuolleen palkkionmetsästäjän, jotka paljastuvat Shandin virittämäksi ansaksi. Illalla he hämäävät Shandia ja lopulta nappaavat tämän, mutta menettävät toisen kiitureista. Mandalorialaisen lähdettyä noutamaan kasteselkää ratsukseen, Shand kertoo Calicanille Mandalorialaisen olevan killalle arvokkaampi kohde. Calican ampuu Shandia, ja Mandalorialaisen palattua Mos Eisleyyn, paljastaa ottaneensa Motton ja Lapsen panttivangeiksi. Mandalorialainen käyttää valorakettia hämätäkseen Calicania, kunnes ampuu hänet, ja antaa Calicanin krediitit Mottolle maksaakseen Razor Crestin korjauksen. Myöhemmin Dyynimerellä tuntematon henkilö löytää Shandin. 
| 6 | 6 | (engl. Chapter 6: The Prisoner) | Rick Famuyiwa | Tarina: Christopher Yost Käsikirjoitus: Christopher Yost & Rick Famuyiwa | 2019-12-1313. joulukuuta 2019 | 2020-10-99. lokakuuta 2020 |
Mandalorialainen saapuu vanhan tuttavansa, Ran Malkin, avaruusasemalle ottamaan tältä vastaan työn vanginvapautusoperaatiossa Uuden tasavallan vankila-alukselle. Operaatioon osallistuvat myös twi’lek Xi’an, devaronialainen Burg, droidipilotti Q9-0 (kutsumanimeltään Zero) ja entinen Imperiumin tarkka-ampuja Migs Mayfeld. Turvallisuusdroideja käydyn tulitaistelun jälkeen, Xi’an tappaa aluksen ainoan ihmissotilaan, Davanin, joka ehtii aktivoida hätäsignaalin. He vapauttavat vankisellistä Qinin, Xi’anin veljen, mutta jättävät Mandalorialaisen tämän tilalle. Mandalorialainen käyttää tarttumaköyttään yhteen turvallisuusdroidiin paetakseen sellistä. Hän hajaannuttaa Xi’anin, Burgin ja Mayfeldin toisistaan ja voittaa heidät yksitellen. Zero saa tietää Mandalorialaisen ongelmista Kargan kanssa ja löytää Lapsen, mutta Mandalorialainen ampuu Zeron ja toimittaa Qinin yksin Malkin luokse. Kun Mandalorialainen saa maksunsa ja on aikeissa lähteä, Malk aikoo tappaa hänet lähettämällä Qinin hävittäjällä perään. Mutta Mandalorialainen oli laittanut Davanin signaalinlähettimen Qinin taskuun, jolloin kolme Uuden tasavallan X-siipihävittäjää hyökkäävät Malkin avaruusasemalle. Sillä välin Xi’an, Burg ja Mayfeld ovat lukittu yhteen vankila-aluksen selleistä. 
| 7 | 7 | (engl. Chapter 7: The Reckoning) | Deborah Chow | Jon Favreau | 2019-12-1818. joulukuuta 2019 | 2020-10-1616. lokakuuta 2020 |
Karga ottaa yhteyttä Mandalorialaiseen, väittäen Asiakkaan toiminnan häiritsevän Palkkionmetsästäjien killan toimintaa niin, että hän on valmis luopumaan etsintäkuulutuksesta ja pyytämään Mandalorialaisen apua Asiakkaan tappamiseksi. Mandalorialainen epäilee sitä ansaksi ja käy Sorganilla sekä Arvala-7:llä noutamassa avukseen Dunen, Kuiilin sekä uudelleenohjelmoidun IG-11:n. He tapaavat Nevarrossa Kargan ja kolme muuta palkkionmetsästäjää, jotka saattavat heidät kaupunkia kohti. Mutta illalla, lentävät olennot hyökkäävät heidän kimppuunsaja myrkyttävät Kargan, jonka Lapsi parantaa hänet Voiman avulla. Kiitollisena tästä Karga ampuu seuraavana päivänä muut palkkionmetsästäjät, jotka aikoivat ampua Mandalorialaisen. Kuiilin lähtiessä viemään Lasta takaisin Razor Crestiin, Dune ja Karga menevät tapaamaan Asiakasta, teeskennellen vanginneensa Mandalorialaisen. Mutta Asiakas saa viestin omalta toimeksiantajaltaan, moffi Gideonilta, jonka käskemänä kaupunkia vartioivat iskusotilaat ja kuolonsotilaat tulittavat laitosta, tappaen Asiakkaan ja tämän henkivartijat sekä saartaen Mandalorialaisen, Dunen ja Kargan. Gideon itse saapuu TIE-hävittäjällään paikalle vaatimaan näitä luovuttamaan Lapsen. Mandalorialaisen radioyhteyksiä salakuunnelleet tiedustelusotilaat löytävät Kuiilin, tappavat hänet ja vievät Lapsen. 
| 8 | 8 | (engl. Chapter 8: Redemption) | Taika Waititi | Jon Favreau | 2019-12-2727. joulukuuta 2019 | 2020-10-2323. lokakuuta 2020 |
IG-11 kohtaa tiedustelusotilaat ja pelastaa Lapsen näiltä. Kaupungissa Mandalorialainen tunnistaa Gideonin Imperiumin upseeriksi, joka johti Mandaloren suurta puhdistusta. Gideon itse paljastaa Mandalorialaisen oikean nimen olevan Din Djarin. IG-11 saapuu auttamaan taistelussa iskusotilaita ja kuolonsotilaita vastaan. Gideon haavoittaa Djarinia, joka käskee muita pakenemaan viemäreiden kautta kohti Heimon piilopaikkaa. IG-11 poistaa Djarinin kypärän parantaakseen hänet, eikä usko tämän rikkovan Heimon sääntöjä, koska droidit eivät ole ”eläviä olentoja”. Heimon piilopaikassa useat mandalorialaiset olivat joko paenneet tai tapettu. Aseseppä, joka oli jäänyt jälkeen keräämään beskarin kuolleiden tovereidensa haarniskoista, kertoo Djarinille jedeistä ja käskee tätä muodostamaan Lapsen kanssa ”kahden klaanin”, kunnes Lapsi toimitettaisiin joko jedien luokse tai kunnes se olisi riittävän vanha huolehtimaan itsestään. Hän kaivertaa mutasarven kuvan Djarinin sinetiksi ja lahjoittaa tälle myös oman rakettirepun. Djarin tovereineen pakenee maanalaista laavajokea pitkin, missä IG-11 aktivoi itsetuhomekanisminsa pysäyttääkseen iskusotilaat. Gideon saapuu paikalle TIE-hävittäjällään, mutta Djarin käy rakettirepulla taisteluun ja onnistuu pudottamaan TIE-hävittäjän alas. Dune liittyy Kargan valvojaksi Palkkionmetsästäjien kiltaan, kun taas Djarin hautaa Kuiilin ruumiin ja lähtee Lapsen kanssa pois Nevarrolta. Pakkolaskusta selvinnyt Gideon vapauttaa itsensä TIE-hävittäjänsä jäänteistä mustasapelilla.